Vavi het Woensdag in ŉ verklaring gesê dit is die laaste uitweg. “Soos ek voorheen gesê het, ons nader die hof as ŉ laaste uitweg en met ŉ swaar hart. Ons doen dit egter aangesien ons glo in die oppergesag van die reg en dat niemand, insluitend die hoofsekretaris van Cosatu, bo die reg verhewe is nie en wanneer hy glo dat sy regte geskend word, hy soos enige ander werker, vry is om die hof as die laaste arbiter te nader.”